คือมีจุดสีน้ำตาลขึ้นช่วงต้นขาด้านในค่ะ แต่ไม่รู้ว่าเกิดจากอะไรหรือเป็นอะไร
สวัสดีค่ะ จุดสีน้ำตาลที่ต้นขา อาจเป็น1.เป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการมีผื่นคัน การโดนสารเคมีบางชนิด หรือสารต่างๆ ที่ใช้ในชีวิตประจำวัน เช่น น้ำยาล้างห้องน้ำ เป็นต้น หรือเกิดหลังจากที่เคยมีแผลมาก่อน เป็นต้น2. เป็นไฝ (melanocytic nevus) มีหลายลักษณะด้วยกัน อาจจะเป็นจุดเรียบๆ หรือเป็นตุ่มนูนก็ได้ อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ มีขนาดได้ตั้งแต่ประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้3. เป็นกระแดด (solar lentigo) จะเห็นเป็นจุดราบ สีน้ำตาลเข้ม แต่มักพบบริเวณที่โดนแสงแดดบ่อยๆ นานๆ เช่น โหนกแก้ม หลังมือ แขน เป็นต้น มักไม่พบที่ต้นขาโดยส่วนใหญ่ จุดสีที่ผิวหนัง หากไม่ขยายขนาดขึ้นเรื่อยๆ ไม่นูนขึ้นมา ไม่เจ็บ ไม่ปวด ไม่คัน ก็ไม่ได้อันตรายอะไร ไม่จำเป็นต้องรักษา แนะนำควรสังเกตอาการไปก่อนได้ แต่หากจุดขยายขนาดขึ้นรวดเร็ว นูนใหญ่ขึ้น หรือมีจำนวนเพิ่มขึ้น มีอาการอื่นๆ เช่น เจ็บ ปวด คัน หรือมีเลือดไหลจากจุดนั้น ก็ควรไปพบแพทย์เพื่อตรวจค่ะ